ร้านที่จะพาไปตัวแตกวันนี้เป็นร้านข้าวหน้าหมูทอดที่มีต้นตำรับมาจากเมืองนาโงย่า ประเทศญี่ปุ่น มาเปิดสาขา2ที่นี่ คนยังไม่ค่อยเยอะเท่าไร เพราะไม่ค่อยจะอยู่ในกระแสโซเชียล แต่อยากให้ไปลอง มันดีจริงๆ ทั้งหมูที่เนื้อดีนุ่ม กับน้ำซอสเฉพาะของทางร้านที่ลงตัว แถมยังมีชาเขียวเย็นฟรี เติมข้าว กะหล่ำปลีฝอย ผักดอง และน้ำซุปที่อร่อยเหาะ ไม่ใช่แค่เศษน้ำซุป แต่หมูมาเต็ม

เราไปกินมา2ครั้ง ลองไป 3 เมนู
เมนูแรกก็คือ Miso hirekatsu don 320.- เป็นข้าวหน้าหมูสันในทอด เนื้แอไม่ติดมัน เหมาะกับคนชอบเนื้อล้วนๆ
ส่วนเมนู2 คือ Misokatsu don 320.- คล้ายเมนูแรกแต่เปลี่ยนเป็นสันนอก สันนอกจะเป็นเนื้อติดมัน ใครชอบนุ่มๆก็ต้องสันนอกเลย
และเมนูสุดท้ายคือเซต Waraji misokatso ตอนนี้กำลังมีโปรอยู่เลย (15-31ธ.ค.2558) ลดจาก 465.- เหลือ 350.-
ได้เครื่องดื่มด้วยนะ เป็นหมูทอดไซส์ใหญ่(คาดว่าน่าจะเป็นสันนอก) ราดซอสมิโซะครึ่งนึง วูสเตอร์ซอส ครึ่งนึง โอ้โหห ดี แต่ส่วนตัวอยากได้หมูไม่ติดมันง่ะ 

พนักงานก็บริการดี บรรยากาศสไตล์ง่ายๆ ญี่ปุ่นเลย สว่างๆกับไม้สีอ่อน สะอาด ผ่านนน คุ้มค่าการตัวแตก ใครยังไม่เคยลองอยากให้ลองเปิดใจนะก๊ะ ไว้คราวหน้าจะไปโดนเมนูกระทะร้อน :-P